**Referat kommunedirektørkollegiet**

**28.02.23.**

|  |
| --- |
| **Tid og sted:**  Rådhusstua, Skien Rådhus klokken 0900 - 1200  **Medlemmer**:  Kommunedirektør i Bamble: Geir H. Bjelkemyr-Østvang  Kommunedirektør i Drangedal: Hans Bakke  Kommunedirektør i Kragerø: Dag W. Eriksen  Rådmann i Porsgrunn: Rose- Marie Christiansen  Kommunedirektør i Siljan: Jan Sæthre  Kommunedirektør i Skien: Karin G. Finnerud  Grenlandssamarbeidet: Arve Høiberg |

|  |  |
| --- | --- |
| Saksnr. | Kommunedirektørkollegiet |
| 14/23 | **Referater**  Referat fra kommunedirektørkollegiet 31. januar.  Konklusjon: Referatet godkjent. |
| 15/23 | **Årsmelding for Grenlandssamarbeidet IPR 2022**  Konklusjon: Årsmeldingen godkjent for fremleggelse til ordførerkollegiet. Kapittel 7 rettes frem til Grenlandsrådets behandling 17. mars |
| 16/23 | **Årsmelding for Det kommunale oppgavefellesskapet, Grenlandssamarbeidet 2022**  Forslag til konklusjon: Årsmeldingen fremlegges ordførerkollegiet. Årsmeldingen oppdateres med regnskap ved behandling i Grenlandsrådet 17. mars. |
| 17/23 | **Forsalg til uttalelse: Hørings svar til NOU 2023:3 Mer av alt –raskere**  Uttalelsen er under arbeid om behandles i Grenlandsrådet 17. mars |
| 18/23 | **Tjenesteutvikling –søknad om skjønnsmidler 2023**  Konklusjon: utsendt redigert søknad om skjønnsmidler ble godkjent. |
| 19/23 | **Søknad om skjønnsmidler 2023**   * **Velferdsteknologiprosjekt Vestfold og Telemark** * **Innføring av eByggesak i Grenlandskommunene** * **Etablering av nasjonal kompetansetjeneste for miljømedisin.** * **Grenlandssamarbeidet mot 2025 –felles tjenesteutvikling av gode kommunale tjenester for regionens innbyggere**   Konklusjon:  KDK sender inn søknader om prosjektmidler for 2023 med følgende prioritering: 1. Tjenesteutvikling i Grenlandssamarbeidet  2. Velferdsteknologi  3. eByggsak  Søknad om skjønnsmidler for etablering av nasjonal kompetansetjeneste for miljømedisin blir ikke sendt.  Kommunedirektørkollegiet begrunner siste med at prosjektet ikke svarer til formålsbeskrivelsen gitt i invitasjonen fra Statsforvalteren. Under er to avsnitt i invitasjonen gjengitt:  *Formålet med prosjektskjønnsmidlene er å gi kommunene støtte til å prøve ut nye løsninger i sin virksomhet. Midlene skal med andre ord fungere som risikoavlastning for kommunene for å kunne jobbe med innovasjon. Prosjektenes formål må være å styrke kommunen i rollene som tjenesteprodusent, myndighetsorgan lokaldemokratisk arena eller som samfunnsutvikler, slik at oppgavene løses bedre. Prosjektene kan omfatte alle tjenesteområdene i kommunen, og prosjekter med overføringsverdi til andre kommuner kan prioriteres.*  *Det kan også gis støtte til prosjekter med formål om å opprette nye og innovative former for interkommunale samarbeid, herunder prosjekter som over tid vil bidra til en mer bærekraftig oppgaveløsning.*  *Det gis ikke tilskudd til ordinær drift, eller prosjekter som er en del av det ordinære kommunale utviklingsarbeidet. Det gis heller ikke tilskudd til rene næringsutviklingsprosjekter, fordi dette vil kunne overlappe med fylkeskommunens virkemidler og skape uklarhet om ansvarfordelingen mellom statsforvalteren og fylkeskommunen.*  Kommunedirektørkollegiet konkluderte med at det ikke var samsvar mellom formålet i invitasjonen og prosjektet «Etablering av nasjonal kompetansetjeneste for miljømedisin» Kommunedirektørkollegiet er også bekymret for hva den reduserte bevilgningen til Vestfold og Telemark vil betyr for gjennomføring av allerede eksisterende prosjekter og Grenlandssamarbeidets behov for felles tjenesteutvikling. |
| 20/23 | **Retningslinjer Grenland næringsfond –referatsak for kommunestyrene**  Kommunedirektør Hans Bakke tok ikke del i drøftingene, da Drangedal kommune ikke er medeier i næringsfondet.  Konklusjon: Referat sak fremmes kommunestyrene etter eventuell tilslutning fra Grenlandsrådet |
| 21/23 | **Innspill om togtilbudet på Sørlandsbanen, Bratsbergbanen og Vestfoldbanen**  Konklusjon: Uttalelse legges frem for ordførerkollegiet, Grenlandsrådet og kommunestyrene |
| 22/23 | **Samarbeidsavtale mellom Nye Telemark fylkeskommune og Grenlandssamarbeidet IPR**  Konklusjon: Kommunedirektørkollegiet stiller seg bak utfordringsnotat gitt til prosjektleder Ketil Reed Aasgaard. |
| 23/23 | **Eventuelt**  **-Regionanalyse.no**  Grenlandssamarbeidet fortsetter og viderefører abonnement tilhørende VIG IKS  **-Arealguiden.no**  Grenlandssamarbeidet dekker abonnement for 2023. Næringssjefene overtar abonnement fra 2024 |